मस्तो ने जब पुस्तक “ठेले पर हिमालय “ मेरी ओर पढ़ने के लिये आगे बढ़ायी तो लगा जैसे हमारी यात्रा और मानसिक अनुभूति की स्क्रिप्ट धर्मवीर भारती जी बरसों पहले ही लिखकर रख गये थे । कौसानी का वर्णन शब्दश: वही था जो हम इस पल में न केवल जी रहे थे वरन् दिल की गहराइयों में भी वही महसूस कर रहे थे । भारत का ये मिनी स्विट्ज़रलैंड शायद किसी तरह आधुनिक शहरीकरण और प्रदूषण से बच गया था , और हम बेवजह लोगों को जीवन की अनुभूति देने की वजह बन गया था ।